**Ministru kabineta noteikumu projekta** **„Grozījumi Ministru kabineta 2015.gada 10.marta noteikumos Nr.126 „Tiešo maksājumu piešķiršanas kārtība lauksaimniekiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 10.marta noteikumi Nr.126 „Tiešo maksājumu piešķiršanas kārtība lauksaimniekiem” (turpmāk – Ministru kabineta noteikumi Nr.126) nosaka kārtību, kādā piešķirami Eiropas Savienības tiešie maksājumi un pārejas posma valsts atbalsts. “Ministru kabineta noteikumu projekts “Grozījumi Ministru kabineta 2015.gada 10.marta noteikumos Nr.126 “Tiešo maksājumu piešķiršanas kārtība lauksaimniekiem” (turpmāk – noteikumu projekts) paredzēts, lai:1) noteiktu 22. maiju kā pieteikšanās gala termiņu tiešajiem maksājumiem 2016. gadā;2) papildus, jau 2015. gadā ieviestajai prasībai par obligātu vienotā iesnieguma iesniegšanu Lauku atbalsta dienesta (turpmāk – LAD) elektroniskajā pieteikšanās sistēmā (turpmāk – EPS) tiem atbalsta pretendentiem, kuru rīcībā bija 10 vai vairāk hektāri aramzemes, no 2016. gada noteiktu prasību obligāti iesniegt vienoto iesniegumu LAD EPS tiem atbalsta pretendentiem, kuru rīcībā ir vismaz 10 hektāri lauksaimniecības zemes, kā arī pretendentiem, kuri piesakās atbalstam Lauku attīstības programmas “Agrovide un klimats” vai ”Bioloģiskā lauksaimniecība” pasākumos. Pārējiem lauksaimniekiem (kuru rīcībā ir mazāk nekā 10 hektāri lauksaimniecības zemes vai, kuri nepiesakās minēto agrovides pasākumu atbalstam) gadījumā, ja tie nevēlēsies aizpildīt vienotā iesnieguma formu LAD EPS, tiks nodrošināta iespēja iesniegt vienoto iesniegumu papīra formā, ja tie līdz 10. maijam iesniegs pieprasījumu (rakstiski vai telefoniski) LAD par vienotā iesnieguma un lauku bloku kartes sagatavošanu papīra formā. LAD šī gada martā organizē informatīvus seminārus dažādos Latvijas pagastos un novados, lai apmācītu lauksaimniekus aizpildīt vienoto iesniegumu elektroniskā pieteikšanās sistēmā. Šogad jau no 11.aprīļa LAD sniegs tehnisku palīdzību lauksaimniekiem vienotā iesnieguma aizpildīšanā elektroniskajā pieteikšanās sistēmā - gan uz vietas reģionālajās pārvaldēs, gan pagastu vai novadu centros, saskaņā ar savlaicīgi izsludinātu laika grafiku. Tehnisko atbalstu sniegs arī “Latvijas Lauku konsultāciju un izglītības centra” birojos un centra konsultanti novados. Šie pasākumi tiks īstenoti arī turpmākajos gados.LAD tehniskais atbalsts tiks sniegts - nodrošinot pieeju datoriem un sniedzot iespēju lauksaimniekiem pašiem elektroniski aizpildīt un iesniegt vienoto iesniegumu EPS sistēmā, vai arī vienotā iesnieguma aizpildīšanu EPS sistēmā veiks LAD speciālists, ievadot lauksaimnieka mutiski norādīto informāciju. Pēc lauksaimnieka norādīto datus ievades EPS sistēmā, tiks izdrukāta EPS ievadītā informācija, kuru lauksaimnieks apstiprinās ar parakstu. Tikai, tad kad lauksaimnieks ar parakstu būs apstiprinājis izdrukas informāciju, kas apliecinās EPS ievadīto datu atbilstību lauksaimnieka sniegtajai informācijai, LAD speciālists varēs apstiprināt vienotā iesnieguma iesniegšanu elektroniski.EPS izmantošana nodrošinās mazāku kļūdu īpatsvaru, ātrāku iesniegumu datu apstrādi un līdz ar to arī savlaicīgāku atbalsta izmaksu un mazāku sankciju apjomu.3) precizētu prasību, ka lauksaimniekiem jādeklarē tas kultūraugs vai zemes izmantošanas veids, kas dominē attiecīgajā laukā, lai novērstu situācijas, kad tiek deklarēti iepriekšējā gadā nenovākti kultūraugi, tādējādi apejot lauksaimnieciskās aktivitātes nodrošināšanas prasības;4) precizētu dalībvalsts izvēles, nosacījumus un gala termiņu attiecībā uz labojumiem un precizējumiem vienotajā iesniegumā un to atsaukšanu. Regulas Nr. 809/2014 15. panta 2. punktā ir noteikta dalībvalsts izvēle par termiņu, līdz kuram var tikt akceptēti grozījumi vienotajā iesniegumā, saskaņā ar Regulas Nr. 809/2014 15. panta 1. punktu - var pievienot vai koriģēt atsevišķus lauksaimniecības zemes gabalus vai atsevišķas maksājumtiesības ar nosacījumu, ka ir ievērotas prasības, kas paredzētas attiecīgajās tiešo maksājumu shēmās vai lauku attīstības pasākumos. Savukārt par izmaiņām iesnieguma datos, kas neskar atbalsta apjomu, lauksaimniekam jāinformē Lauku atbalsta dienests jebkurā laikā, piemēram, ja mainās saimniecības īpašnieks vai ja kādā laukā neizdīgst sējumi un tajos tiek sēta cita kultūra. Savukārt regulas Nr. 640/2014 13. panta 1. apakšpunktā ir noteikti novēlota vienotā iesnieguma iesniegšanas nosacījumi, paredzot galējo kavējuma termiņu 25 kalendāra dienas, pēc kura pieteikumu vai pieprasījumu uzskata par nepieņemamu un atbalstu saņēmējam nepiešķir. Noteikumos nevar noteikt precīzu novēlota iesnieguma iesniegšanas datumu, jo vienotā iesnieguma iesniegšanas gala termiņš var būt svētdiena, piemēram, 2016. gadā 22. maijs ir svētdienā, tad vienotā iesnieguma iesniegšanas gala termiņš tiek pārcelts uz nākamo darba dienu. 25 kalendāra dienu atskaiti sāk tikai no nākamās dienas pēc vienotā iesnieguma iesniegšanas gala termiņa;5) precizētu nosacījumus un galīgo datumu lauku bloku precizēšanai;6) noteiktu prasību, ka LAD ir jānodrošina informācija lauku reģistra publiskajā kartē par iepriekšējā gadā deklarētajām bioloģiskās lauksaimniecības platībām, lai konvencionālajiem lauksaimniekiem, kas saimnieko blakus bioloģiski apsaimniekotiem laukiem, būtu iespēja ievērot piesardzības pasākumus, jo īpaši lietojot augu aizsardzības un mēslošanas līdzekļus blakus šādiem laukiem; 7) precizētu aktīva lauksaimnieka nosacījumus saskaņā ar saņemtajiem skaidrojumiem no Eiropas Komisijas par saistīto personu pārbaudi un citiem aspektiem;8) precizētu vairākas ilggadīgo zālāju uzturēšanas prasības, tostarp, tiek veikts tehnisks grozījums, aizstājot atsauci uz normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014. – 2020. gada plānošanas periodā ar konkrētu prasību no šiem noteikumiem, kas jāizpilda attiecīgajos zālājos, lai saņemtu atbilstošos lauku attīstības maksājumus un kas tika piemērota jau 2015. gadā. Šāds tehnisks grozījums tiek veikts, ņemot vērā, ka tiešo maksājumu nosacījumiem ir jābūt kā pamatnosacījumiem lauku attīstības pasākumiem, līdz ar to, saskaņā ar Eiropas Komisijas norādēm, tiešo maksājumu nosacījumos nedrīkst ievietot atsauces uz lauku attīstības programmas pasākumiem. Prasība pēc būtības nemainās. Līdz šim prasība aizsargājamos zālājus, kas pieteikti agrovides pasākumu atbalstam, noganīt vai nopļaut un novākt līdz 15. septembrim bija noteikta Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.-2020. gada plānošanas periodā”, bet tagad bez atsauces uz minētajiem noteikumiem, šī prasība ir tieši jānosaka arī Ministru kabineta noteikumos Nr. 126;9) noteikt prasību, ka zālājus, kas tiek izmantoti zālāju sēklaudzēšanai ir jāpiesaka lauku apskatei Valsts augu aizsardzības dienestā, šādi atbrīvojot lauksaimniekus no prasības nopļaut un novākt zālājus, kas iesēti pirmajā gadā bez virsauga. Sēklaudzēšanas vajadzībām iesēti zālāji pavasarī un bez virsauga neveido zālāju masu, kas būtu izmantojama ražošanā, kā arī neveido vēl sēklas, kas izmantojamas sēklu ieguvei. Līdz ar to pirmajā gadā šādi zālāji nav produktīvi izmantojami un paredzams atbrīvojums no zālāju nopļaušanas un novākšanas prasības. Paredzētais grozījums ir labvēlīgāks atbalsta pretendentiem kā pašreizējā kārtība,10) papildinātu lauksaimnieciskās darbības nosacījumus ilggadīgo stādījumu platībās, nosakot, ka ir jāaizvāc arī nokaltušie ilggadīgo stādījumu koki un krūmi. Prasība ir jānosaka, ņemot vērā Eiropas Komisijas sniegto atzinumu par Latvijas noteiktiem lauksaimnieciskās darbības kritērijiem attiecībā uz ilggadīgo stādījumu uzturēšanu kultūraugu audzēšanai piemērotā stāvoklī. Sākotnēji Latvijā bija paredzēta tikai viena prasība attiecībā uz ilggadīgo stādījumu uzturēšanu un tā attiecās uz stādījumu rindstarpu kopšanu. Eiropas Komisija norādīja, ka nosakām prasība, kas attiektos uz pašiem ilggadīgo stādījumu kokiem, krūmiem vai augiem. Šī prasība atbilst tradicionālai lauksaimniecības praksei un lauksaimnieku organizācijas ir saskaņojušas šādu prasību;11) precizētu nosacījums, ka atkarībā no atbalsta shēmas prasībām tīrsējā vai savstarpējos maisījumos sētus tauriņziežus var uzskatīt par atsevišķu kultūraugu vai par zālāju. Maksājuma par klimatam un videi labvēlīgu lauksaimniecības praksi prasības nosaka, ka lauksaimniekam, kura aramzemes platība ir 10 vai vairāk ha, ir jānodrošina vismaz 2 kultūraugu audzēšana aramzemes platībā, savukārt lauksaimniekiem, kuru aramzemes platība ir 30 vai vairāk ha, ir jānodrošina vismaz 3 atsevišķu kultūraugu audzēšana aramzemes platībās. Līdz šim aramzemē sēti zālāji, lopbarības zālaugi un tauriņzieži tika uzskatīti par vienu kultūraugu, kas radīja nepamatotas grūtības lopkopības saimniecībām, kuras pamatā aramzemē audzē aramzemē sētos zālāju un tauriņziežus, un vienu no laukaugu kultūraugiem lopbarības ieguvei. Grozījums būs labvēlīgs saimniecībām, jo sniegs iespēju tauriņziežu kultūraugus uzskatīt par atsevišķu kultūraugu zaļināšanas maksājuma kultūraugu dažādošanas prasības izpildei;12) precizētu nosacījumu par to, ka laukmalēm, kuras aizņem zālaugi un kuras izveidotas gar aramzemē sētiem zālājiem vai papuvēm lauku, ir jābūt ar atšķirīgu zālaugu botānisko sastāvu, lai novērstu situācijas, kad kā laukmale tiek pieteikti jau esošas ilggadīgo zālāju platības. Paredzētie grozījumi nemaina ekoloģiski nozīmīgas platības veidu, bet precizē situāciju attiecīgās ekoloģiski nozīmīgās platības piemērošanā, gadījumā, ja laukmale izveidota ap tādu aramzemes lauku, kurā sēts zālājs.;13) precizētu papuvju apsaimniekošanas prasības gadījumos, kad iepriekšējā gadā attiecīgā platība ir deklarēta kā zālājs, tas ir, tā ir mehāniski jāapstrādā līdz 30. maijam. Regulas 1307/2013 4. pants nosaka, ka papuve var būt tikai aramzemes platībās, savukārt ilggadīgais zālājs nav aramzeme. Lai izveidotu papuvi platībās, kuru iepriekšējā gadā ir aizņēmuši ilggadīgie zālāji, tad vispirms ilggadīgo zālāju platība jāpārveido par aramzemi un to var izdarīt, tikai uzsākot augsnes mehānisku apstrādi. Līdz ar to, lai nodrošinātu atbalsta piešķiršanu un zaļināšanas prasību izpildi atbilstoši regulas nosacījumiem, ir jānosaka kārtība papuves izveidošanai platībās, kuras iepriekšējā gadā aizņēma ilggadīgie zālāji. Regulas normas jau šobrīd netieši pasaka, ka ilggadīgo zālāju platības nevar uzskatīt par papuvi, jo papuve var būt tikai aramzemes platībās, taču, lai novērstu pārpratumus, kas novēroti līdzšinējā pieredzē dēļ skaidru normu trūkuma, kā arī samazinātu lauksaimniekiem piemērojamo sankciju apmēru, ir paredzēti noteiktie precizējošie grozījumi;14) ievērojot Eiropas Komisijas norādes, papildinātu ekoloģiskās nozīmes platību sarakstu ar platībām, kurās tiek sētas starpkultūras, tādējādi sniedzot lauksaimniekiem plašākas iespējas nodrošināt prasības, lai saņemtu maksājumu par klimatam un videi labvēlīgu lauksaimniecības praksi.Noteikumu projektā paredzētie grozījumi papildina Latvijas izdarīto izvēli saskaņā ar regulas Nr.1307/2013 46.panta 2.punkta “i” apakšpunktā noteikto iespēju kā ekoloģiski nozīmīgu platību izvēlēties platības, ko aizņem starpkultūras vai augsnes zaļais segums. Uz nepieciešamību veikt šādu papildinājumu Latvijai norādīja Eiropas Komisija (vēstulē nr. agri.ddg2.d.2/DL/mb/(2015)4110335 Latvijai 2015.g. 28.septembrī), norādot, ka Komisijas deleģētās regulas (ES) Nr. 639/2014 45.panta 9.punkts paredz izvēles iespējas lauksaimniekam nevis dalībvalstij, un ja dalībvalsts izvēlas attiecīgo pantu piemērot, tad jānodrošina lauksaimniekam iespējas izvēlēties abus pantā minētos ekoloģiski nozīmīgu platību veidus, gan starpkultūras, gan zālāja pasēju. Līdz ar to tiek veikti grozījumi, lai arī starpkultūras noteiktu par ekoloģiski nozīmīgu platību veidu Turklāt šāds papildinājums ir labvēlīgs arī lauksaimniekiem, jo tiek paredzēta papildus iespēja izvēlēties kā ekoloģiski nozīmīgu platību arī platības ar starpkultūrām;15) lai precizētu prasības maksājumam gados jauniem lauksaimniekiem, nodrošinot atbalsta izmaksāšanu saskaņā ar regulas 1307/2013 50.pantu. Eiropas Komisija ir norādījusi, ka gados jaunu lauksaimnieku atbalstu saskaņā ar regulas 1307/2013 50.pantu var piešķirt tikai par gados jaunā lauksaimnieka pirmo dibināto saimniecību. Lai novērstu pārpratumus un būtu skaidri atbalsta piemērošanas nosacījumi, tiek veikti precizējoši papildinājumi.16) precizētu nosacījumus maksājumam gados jauniem lauksaimniekiem, lai noteiktu jaunā lauksaimnieka kontroles nozīmīgumu attiecīgajā uzņēmumā, paredzēto grozījumu mērķis ir novērst mākslīgu apstākļu radīšanu nepamatota atbalsta saņemšanas nolūkā un noteikt kārtību kā rīkoties gadījumos, kad vienā dienā ir dibinātas vairākas saimniecības. Šāda prakse nav ierasta, taču šādas situācijas var veidoties nākotnē ar mērķi radīt mākslīgus apstākļus lielāka atbalsta apjoma saņemšanai. Dalībvalsts pienākums ir novērst mākslīgu apstākļu radīšanas iespējas lielāka un nepamatota labuma gūšanas nolūkā.Regulas Nr.1307/2013 50.panta 2.punkta „a” apakšpunkts paredz, ka maksājumu var saņemt tādas fiziskas personas, kas pirmo reizi dibina lauku saimniecību. Eiropas Komisijas skaidrojumos vēstulēs dalībvalstīm tiek papildus skaidrots, ka maksājumu var piešķirt tikai par pirmās izveidotās saimniecības atbalsta tiesīgajiem ha. Minētā regula nosaka arī, ka viens gados jauns lauksaimnieks var saņemt gados jaunu lauksaimnieku atbalstu tikai par pirmajiem 90 hektāriem. Ja lauksaimnieks vienā dienā ir izveidojis vairākas lauku saimniecības, pastāv risks, ka tiek radīti mākslīgi apstākļi, lai saņemtu atbalstu par vairākām saimniecībām un par kopējo platību, kas var pārsniegt 90 hektārus. Dalībvalstīm ir pienākums novērst situācijas, kad var tikt radīti mākslīgi apstākļi un jānodrošina, ka atbalsts tiek, piešķirts tikai par vienu, gados jauna lauksaimnieka pirmo dibināto saimniecību. Ja vienā dienā dibina vairākas saimniecības, tad nav iespējams noteikt, kura saimniecība ir dibināta pirmā. Tieši tādēļ bija nepieciešams veikt grozījumus MK noteikumu Nr. 126 128. punktā. Lai nodrošinātu shēmas nosacījumiem atbilstošu maksājuma administrēšanu, novēršot krāpšanās iespējas, un identificētu personu, kuras atbilstība gados jauna lauksaimnieka prasībām Lauku atbalsta dienestam jāvērtē, ja uz atbalstu piesakās juridiska persona, kuras īpašnieki ir fiziskas personas, atbalsta pretendentam tiek prasīts personas vārds, uzvārds un personas kods. Atbilstības nosacījumi ietver prasību par personas vecumu. Lai pārliecinātos par personas atbilstību minētajai prasībai, ir nepieciešams pārbaudīt datus iedzīvotāju reģistrā;17) precizētu periodu, līdz kuram tiek veikta dzīvnieku pāarraudzība, lai varētu saņemt brīvprātīgu saistīto atbalstu (turpmāk – BSA) par slaucamām govīm;18) papildinātu to platību sarakstu, par kurām var saņemt BSA par proteīnaugiem, ar platībām, kurās proteīnaugi sēti savstarpējā maisījumā;19) precizētu BSA par cietes kartupeļiem saņemšanas nosacījumus par maksimālo hektāru skaitu, par kuriem var saņemt atbalstu. Noteikts, ka maksimālais hektāru skaits, par kuru var saņemt brīvprātīgo saistīto atbalstu par cietes kartupeļiem, nevar pārsniegt arī cietes ražotāja un kartupeļu audzētāja līgumā noteikto cietes kartupeļu stādījumu platību. Grozījumi paredzēti, lai mazinātu krāpšanās gadījumu skaitu, kas tika konstatēti 2015. gadā, kad atbalstam tika pieteiktas arī tās kartupeļu platības, kurās netika audzēti cietes kartupeļi. Šie grozījumi ir labvēlīgi lauksaimniekiem, kuri ražo cietes kartupeļus, jo, precizējot atbalsta nosacījumus, tiks samazināts sankcijās ieturētais maksājuma apjoms, kuru varēs izmantot cietes kartupeļu ražotāju atbalstam;20) tehniski precizētu sēklu kategoriju apzīmējumus, par kuriem var saņemt brīvprātīgo saistīto atbalstu par sertificētas sēklas kartupeļiem un saskaņotu sēklas kartupeļu kvalitātes kategorijas ar spēkā esošo nozares likumdošanu, ņemot vērā, ka ir stājušies spēkā jauni Ministru kabineta 2016. gada 5. janvāra noteikumi Nr. 12 „Kartupeļu sēklaudzēšanas un sēklas kartupeļu tirdzniecības noteikumi”, ar kuriem tiek mainīta sēklas kartupeļu kvalitātes klasifikācija. Šis ir tehnisks grozījums, ar kuru netiek paredzētas papildus prasības lauksaimniekiem;21) noteiktu, ka platības, kurās tiek audzēti kultūraugi sēklaudzēšanai, tiek pieteiktas attiecīgajam BSA, ja ir izdarīta atbilstoša atzīme vienotajā iesniegumā un tās ir pieteiktas Valsts augu aizsardzības dienestā sēklaudzēšanas platību lauku apskatei Šāds nosacījums 2015. gadā bija iekļauts vienotajā iesniegumā, kura paraugs bija noteikts Ministru kabineta noteikumos Nr. 126 1.pielikumā. Aizstājot vienotā iesnieguma paraugu ar prasībām vienotā iesnieguma saturam, attiecīgo nosacījumu piemērotāk ir paredzēt pamatnosacījumos nevis pielikumā;22) aizstātu vienotajā iesnieguma formu ar informāciju, kas vajadzīga, lai noteiktu tiesības pretendēt uz atbalstu, ņemot vērā, ka turpmāk lauksaimniekiem būs jāpiesakās maksājumiem tikai elektroniskajā pieteikšanās sistēmā, kā arī to, ka vienotā iesnieguma formā nevar pārskatāmi ievietot visu lauksaimnieka norādāmo informāciju. Vienotajā iesniegumā tiek prasīts norādīt personas vārdu, uzvārdu un personas kodu, lai nodrošinātu atbilstošu maksājuma administrēšanu, novēršot krāpšanās iespējas, un, lai nepārprotami identificētu personas, kuru atbilstība maksājuma saņemšanas nosacījumiem ir jāvērtē Lauku atbalsta dienestam. Šajā nolūkā personas kods tiek pieprasīts vienotajā iesniegumā, kas jau šobrīd pilnībā ir iekļauts Ministru kabineta noteikumu Nr.126 1. pielikumā;23) tehniski precizētu kultūraugu un zemes izmantošanas veidu kodu sarakstu, iekļaujot informāciju par kultūraugiem, ko var pieteikt jaunajam Lauku attīstības programmas pasākumam “Saudzējošas vides izveide, audzējot augus nektāra ieguvei”, kā arī vairāku kultūraugu atbalsttiesīgumu atsevišķiem atbalsta veidiem un kodu sarakstu, piešķirot atsevišķus kodus dažām kultūrām un zemes izmantošanas veidiem, audzējot pasēju;24) noteiktu maksimālo finansējuma apmēru katram brīvprātīga saistītā atbalsta veidam 2016. gadā. Kopējais BSA apmērs Latvijai tiek noteikts ar Eiropas Komisijas īstenošanas aktu, savukārt atbalsta maksimālais apmērs sadalījumā pa atbalsta veidiem jānosaka dalībvalstij, tādēļ ir jāprecizē noteikumu 14.1 pielikums;25) noteiktu maksimālo apmēru pārejas posma valsts atbalsta un atdalītā pārejas posma valsts atbalsta (turpmāk – PPVA) finansējumam katram atbalsta shēmas veidam 2016. gadā, kurš ir piešķirts, ievērojot Ministru kabineta 2014.gada 16.septembra sēdes protokola Nr. 49 63.§ 4. punktu. Eiropas Parlamenta un Padomes 2013. gada 17. decembra Regulas (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009, (turpmāk – regula Nr. 1307/2013) 37.pants paredz iespēju dalībvalstīm, kas piemēro vienoto platības maksājumu shēmu, piešķirt PPVA no 2015. līdz 2020.gadam, kā arī nosaka pieļaujamo procentuālo daļu, ko dalībvalsts var piešķirt lauksaimniekiem. Tā kā atbalsta apmērs un sadalījums pa atbalsta veidiem jānosaka dalībvalstij, Ministru kabineta noteikumos Nr.126 ir jāpapildina 16.1 pielikums. |
| 3. | Projekta izstrādē iesaistītās institūcijas | Zemkopības ministrija konsultējās ar Lauku atbalsta dienesta, Valsts augu aizsardzības dienesta un Lauksaimniecības datu centra speciālistiem. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuveni 61 381 lauksaimnieks (2015. gadā uz vienotā platības maksājuma atbalstu bija 45 495 pretendentu un dalībai mazo lauksaimnieku shēmā iesniegumu iesniedza 15 886 lauksaimnieki), tai skaitā lauksaimniecības uzņēmumi, valsts un pašvaldības iestādes, citas organizācijas, kā arī lauksaimniecības zemes īpašnieki un apsaimniekotāji, kas pieteiksies atbalsta maksājumiem 2016. un turpmākajos gados un īstenos attiecīgos tiešo maksājumu saņemšanas nosacījumus. Ar grozījumiem noteikumos Nr.126 netiks pārkāpts tiesiskās paļāvības princips, jo lauksaimnieka tiesības netiek ierobežotas. Daļa no grozījumiem stāsies spēkā ar nākamo iesnieguma gadu, un vairākiem nosacījumiem tiek paredzēts pārejas posmsGrozījumi noteikumos izdarīti, lai precizētu esošo kārtību, ņemot vērā pirmā gada pieredzi jaunās tiešo maksājumu sistēmas piemērošanā, kā arī skaidrojumus, norādes un vadlīnijas par maksājumu shēmu īstenošanu, ko sniegusi Eiropas Komisija un piemērotu normas anotācijas I sadaļas 2. punktā minētajam ES regulējumam.  |
| 2. | Tiesiskā regulējuma ietekme uz tautsaimniecību un administratīvo slogu | Jau 2015. gadā tika noteikta kārtība, ka lauksaimniekiem, kuri piesaka atbalstam vismaz 10 ha aramzemes, vienotais iesniegums tiešo maksājumu saņemšanai ir jāiesniedz LAD EPS. 2016. gadā ikviens atbalsta pretendents tiks veicināts izmantot LAD EPS, un šī prasība tiks attiecināta uz lauksaimniekiem, kuru rīcībā ir vismaz 10 hektāri lauksaimniecības zemes, kā arī pretendentiem Lauku attīstības programmas “Agrovide un klimats” vai ”Bioloģiskā lauksaimniecība” pasākumos. Savukārt tiem atbalsta pretendentiem, kuru rīcībā ir mazāk nekā 10 hektāri lauksaimniecības zemes un kuriem būs grūtības aizpildīt vienotā iesnieguma formu EPS, tiks nodrošināta iespēja līdz 10. maijam iesniegt pieprasījumu rakstiski vai telefoniski LAD par vienotā iesnieguma sagatavošanu papīra formā, kā arī vērsties LAD reģionālajā pārvaldē, lai saņemtu palīdzību vienotā iesnieguma aizpildīšanai.Kopumā šīs prasības veicināšana un īstenošana ir vērtējama kā administratīvā sloga samazinājums, jo elektroniskā pieteikšanās jau šobrīd nodrošina lauksaimniekiem precīzāku iesniegumu aizpildīšanu, vienkāršākas iesnieguma precizēšanas un labošanas iespējas. Tā arī samazinās kļūdas iesniegumos, un lauksaimnieks varēs iesniegt vienoto iesniegumu no sava datora, nepavadot laiku ceļā uz LAD reģionālo pārvaldi. Līdz šim ik gadu lauksaimnieku iesniegumos tiek konstatēti lauku pārklājumi vairāk nekā 7900 laukiem un pārdeklarācijas vairāk nekā 21000 laukiem. Šādi lauku pārklāšanās vai pārdeklarāciju gadījumi pieprasa veikt izmaiņas iesniegumos, kas rada administratīvo slogu lauksaimniekiem, kuri vienoto iesniegumu snieguši LAD papīra formā. Turklāt par lauksaimniecības zemes platības samazināšanu iesniegumā, salīdzinājumā ar sākotnēji iesniegumā deklarēto, ir jāpiemēro sankcijas.EPS izmantošanas veicināšana ievērojami mazinās administratīvo slogu lauksaimnieku grupai, kuri 2015. gadā ir pieteikušies dalībai mazo lauksaimnieku shēmā (15 886 lauksaimnieki), jo, lai turpinātu dalību šajā shēmā, lauksaimniekam iesniegums būs jāiesniedz tikai, lai apstiprinātu, ka tas turpina dalību shēmā arī kārtējā gadā, un norādītu, ka 2015. gadā atbalstam pieteiktās platības nav mainījušās.Pārējie noteikumu nosacījumi nerada papildu informācijas sniegšanas prasības un līdz ar to neveido administratīvo slogu.  |
| 3. | Administratīvo izmaksu monetārs novērtējums | Noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 222 322 345 | 0 | 8 144 789 |  32 969 655 |  50 620 659 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 222 322 345 | 0 | 8 144 789 |  32 969 655 |  50 620 659 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: | 229 533 341 |  0 |  1 442 175 |  25 758 659 |  50 620 659 |
| 2.1. valsts pamatbudžets | 229 533 341 |  0 |  1 442 175 |  25 758 659 |  50 620 659 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: | -7 210 996 |  0 |  6 702 614 | 7 210 996 |  0 |
| 3.1. valsts pamatbudžets | -7 210 996 |  0 |  6 702 614 | 7 210 996 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 7 210 996 |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | 0 |  0 |  0 |  0 |  0 |
| 5.1. valsts pamatbudžets | 0 |  0 |  0 |  0 |  0 |
| 5.2. speciālais budžets |  |  0 |  0 |  0 |  0 |
| 5.3. pašvaldību budžets |  |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2016.gadā kopējie izdevumi EUR 229 533 341 apmērā, tai skaitā:1. tiešie maksājumi EUR 222 322 345 apmērā;
2. pārejas posma valsts atbalsts EUR 7 210 996 apmērā.

2017.gadā kopējie izdevumi EUR 230 975 516 apmērā;1. tiešie maksājumi EUR 230 467 134 apmērā;
2. pārejas posma valsts atbalsts EUR 508 382 apmērā.

2018.gadā kopējie izdevumi EUR 255 292 000 apmērā;1. tiešie maksājumi EUR 255 292 000 apmērā.

2019.gadā kopējie izdevumi EUR 280 154 000 apmērā;1. tiešie maksājumi EUR 280 154 000 apmērā.

Finansējums pārejas posma valsts atbalstam norādīts saskaņā ar Ministru kabineta 2014.gada 16.septembra (prot.Nr.49, 63.§ 4.punkta) pieņemtajiem lēmumiem, kā arī ņemot vērā Ministra kabineta 2014. gada 4. februāra noteikumus Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”, ar kuriem tiek novirzīta daļa no pārejas posma valsts atbalsta. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saistībā ar tiešo maksājumu shēmu atbalsta saņēmējiem 2016.gadā tiks izmaksāts atbalsts 229 533 341 *euro* apmērā no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)” 2016.gada budžeta līdzekļiem.Noteikumu projektā paredzētā atbalsta finansējums 2017. – 2019.gadam ir paredzēts Zemkopības ministrijas 2017. – 2019.gada budžeta bāzes izdevumos. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz šādām regulām:1) Eiropas Parlamenta un Padomes 2013.gada 17.decembra Regulu (ES) Nr.1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr.352/78, (EK) Nr.165/94, (EK) Nr.2799/98, (EK) Nr.814/2000, (EK) Nr.1290/2005 un (EK) Nr.485/2008 atcelšanu (turpmāk – regula Nr.1306/2013);2) regulu Nr.1307/2013;3) Deleģēto regulu (ES) Nr.639/2014, ar ko papildina Eiropas Parlamenta un Padomes Regulu (ES) Nr.1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu (turpmāk – regula Nr.639/2014);4) Komisijas 2014.gada 11.marta Deleģēto regulu (ES) Nr.640/2014, ar ko papildina Eiropas Parlamenta un Padomes Regulu (ES) Nr.1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā (turpmāk – regula Nr.640/2014);5) regulu Nr. 809/2014. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1306/2013, regula Nr.1307/2013, regula Nr. 639/2014, regula Nr. 640/2014 un regula Nr. 809/2014 |
| A | B | C | D |
| Regulas Nr.1306/2013 72.panta 3. un 4. punkts | 1.2. apakšpunkts | Ieviests pilnībā. | Neparedz stingrākas prasības kā ES tiesību normas. |
|  |  |  |  |
| Regulas Nr. 640/2014 13.pants | 1.4. apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 809/2014 15. panta 2.punkts | 1.4. apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1307/2013 9. panta 2. punkta trešās daļas "b" un “c” apakšpunkts | 1.11. apakšpunkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 639/2014 11. panta 1. punkts | 1.12. apakšpunkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 639/2014 11. panta 1. punkts | 1.20. apakšpunkts | Ieviests pilnībā | Neparedz stingrākas prasības kā ES tiesību normas. |
| Regulas Nr.1307/2013 46. panta 2. punkta “i” apakšpunkts | 1.33. apakšpunkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 639/2014 45. panta 9. punkts | 1.33. apakšpunkts | Ieviests pilnībā | Neparedz stingrākas prasības kā ES tiesību normas. |
| Regulas Nr.809/2014 17.panta 1. un 2. punkts | 1.58 apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 809/2014 14. panta 1.punkts | 1.59. apakšpunkts | Ieviests pilnībā | Neparedz stingrākas prasības kā ES tiesību normas. |
| Regulas Nr.1307/2013 36. panta 1. punkts | 1.68. apakšpunkts | Ieviests pilnībā | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr.1306/2013, regulas Nr.1307/2013, regulas Nr. 639/2014, regulas Nr. 640/2014 un regulas Nr.809/2014 nosacījumi ir jāievieš katrā dalībvalstī, lai piešķirtu atbalstu lauksaimniekiem saistībā ar tiešo maksājumu shēmām, tomēr šīs regulas dod arī vairākas iespējas dalībvalstij pārņemt vai ieviest noteiktas normas vai paredz pienākumu noteikt kārtību.Regulas Nr. 809/2014 15. panta 2.punkts paredz dalībvalstu izvēli noteikt galīgo termiņu grozījumu izdarīšanai vienotajā iesniegumā. Ar noteikumu grozījumiem kā galīgais termiņu grozījumu izdarīšanai vienotajā iesniegumā tiek noteikts 15. jūnijs.Regulas Nr. 1307/2013 9.panta 2.punkta otrās rindkopas “b” apakšpunktā ir ietverta iespēja dalībvalstīm noteikt savu izvēli par to, kādi pierādījumi ir jāiesniedz, ja persona, kas darbojas kādā no tām nozarēm, kurām netiek piešķirti tiešie maksājumi, tomēr veic lauksaimniecisko darbību un tās lauksaimnieciskās darbības nav nenozīmīgas. Savukārt deleģētās regulas Nr. 639/2014 13.pantā noteikts, ka dalībvalstis var izstrādāt alternatīvus kritērijus, kurus ievērojot lauksaimnieciskās darbības neuzskata par nenozīmīgām.Šī izvēle noteikta noteikumu projekta 1.11. apakšpunktā.Regulas Nr.1307/2013 9.panta 2.punkta otrās rindkopas “c” apakšpunktā ir ietverta iespēja dalībvalstīm noteikt savu izvēli par to, kādi pierādījumi ir jāiesniedz, lai persona pierādītu, ka tās darījumdarbības vai uzņēmuma galvenie mērķi ir lauksaimnieciskās darbības veikšana. Savukārt deleģētās regulas Nr.639/2014 13.pantā noteikts, ka dalībvalstis var izstrādāt alternatīvus kritērijus, kurus ievērojot lauksaimniecisku darbību var uzskatīt par fiziskas vai juridiskas personas darījumdarbības vai uzņēmuma galveno mērķi. Šī izvēle noteikta noteikumu projekta 1.11. apakšpunktā.Saskaņā ar regulas Nr.1307/2013 46.panta 2.punktu dalībvalstīm līdz 2014.gada 1.augustam Komisijai bija jāpaziņo sākotnējais lēmums par ekoloģiski nozīmīgo platību izvēlēm. Tomēr, pēc Eiropas Komisijas skaidrojuma (vēstulē nr. DC/YM/vt (2014) 2327027 Lielbritānijai 2014.g. 8.jūlijā), ir atļauts dalībvalstīm nākamajos gados pēc 2014.gada pievienot jaunu vai atteikties no kādas esošā ekoloģiski nozīmīgas platības veida, tātad nav aizliegts veikt labojumus ekoloģiski nozīmīgu platību sarakstā. Minētā vēstule ir ievietota EK CIRCABC dokumentu sistēmā un tajā sniegtā informācija ir saistoša visām dalībvalstīm, arī Latvijai. Regulas Nr. 1307/2013 44. panta 2. punkta “i” apakšpunkts nosaka, ka dalībvalsts par ekoloģiskās nozīmes platībām var atzīt arī platības, ko aizņem starpkultūras vai augsnes zaļais segums. Latvijā 2015. gadā par ekoloģiski nozīmīgām platībām tika atzītas tikai platības ar augsnes zaļo segumu. Ar šiem grozījumiem lauksaimniekiem tiks dota iespēja izpildīt ekoloģiskās nozīmes nosacījumus arī ar platībām, ko aizņem starpkultūras, kuras saskaņā ar Regulas Nr. 639/2014 45. panta 1. punkta nosacījumiem tiek audzētas savstarpējos maisījumos.Regulas Nr.1307/2013 36.panta 1.punktā ir noteikts, ka dalībvalstis, kas piemēro vienotā platībmaksājuma shēmu, var pieņemt lēmumu laikposmā no 2015. līdz 2020. gadam piešķirt pārejas posma valsts atbalstu (turpmāk – PPVA). PPVA piemērošana tiek plānota līdz 2017.gadam atkarībā no valsts budžetā pieejamajiem līdzekļiem. Noteikumu projekta 1.82. apakšpunktā tiek noteiktas likmes katram PPVA veidam 2016. gadā.Regulas Nr.1306/2013 72.panta 3.punktā ir noteikta prasība, kas precizēta regulas Nr. 809/2017 17. pantā, nodrošināt atbalsta pretendentu ar veidlapu sagatavēm un atbilstošu grafisko materiālu, pamatojoties uz platībām, kas noteiktas iepriekšējā gadā, izmantojot ĢIS saskarni, kura ļauj apstrādāt deklarēto platību telpiskos un burtciparu datus (ģeotelpisko atbalsta pieteikuma veidlapu). Regulas Nr. 809/2017 17.panta 3.punkts nosaka pienākumu kompetentajai iestādei nodrošināt kā izvēli vai nu nepieciešamo tehnisko palīdzību lauksaimniekiem veidlapu elektroniskai aizpildīšanai (“a” apakšpunkts) vai nodrošināt veidlapu sagataves un atbilstošu grafisko materiālu papīra formā (“b” apakšpunkts). Turklāt ir jānodrošina viena no divām minētajām iespējām, nevis abas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| - | - | - |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika nosūtīts saskaņošanai lauksaimnieku sabiedriskajām organizācijām, kā arī tika organizēta tiešo maksājumu darba grupa, kurā plaši tika pārstāvētas lauksaimnieku organizācijas, dabas aizsardzības organizācijas, nozaru eksperti un citi interesenti. Tās sanāksmju laikā tika diskutēts par paredzētajiem grozījumiem noteikumos.Noteikumu projekts tiks arī publicēts Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Pēc publicēšanas Zemkopības ministrijas tīmekļa vietnē ikvienam sabiedrības pārstāvim ir iespēja sniegt viedokli, iebildumus un priekšlikumus par sagatavoto noteikumu projektu. |
| 3. | Sabiedrības līdzdalības rezultāti | Priekšlikumi tika saņemti no Lauksaimnieku organizāciju sadarbības padomes |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests un Lauksaimniecības datu centrs  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

Anotācijas IV sadaļa –  projekts šo jomu neskar.

Zemkopības ministrs J.Dūklavs

10.03.2016. 10:11

4719

Orlovskis

67027370, Andris.Orlovskis@zm.gov.lv